Μίμης Πλέσσας

Ο Μίμης (Δημήτριος) Πλέσσας (Αθήνα, 12 Οκτωβρίου 1924 - Αθήνα, 4 Οκτωβρίου 2024Λουκίλα Καρρέρ, η αποκάλυψη για την πραγματική ημερομηνία θανάτου του Μίμη Πλέσσα. Του μιλάω νιώθω ότι είναι εδώ. - ANT1.GR) ήταν Έλληνας μουσικός, συνθέτης, διευθυντής ορχήστρας και πιανίστας με διεθνείς διακρίσεις. Μίμης Πλέσσας - Ελληνική Δισκογραφία

 Βιογραφία 
Γεννήθηκε στην Αθήνα. Φοίτησε στο Λεόντειο Λύκειο και στη συνέχεια σπούδασε Χημεία στη Φυσικομαθηματική Σχολή του Πανεπιστημίου Αθηνών. Πήγε στις ΗΠΑ για συνέχιση των σπουδών του. Σε μικρή ηλικία έγινε ο πρώτος σολίστ πιάνου στο Εθνικό Ίδρυμα Ραδιοφωνίας. Το 1952, σε ηλικία 28 ετών, τιμήθηκε με το πρώτο βραβείο μουσικής του Πανεπιστημίου της Μινεσότα και την επόμενη χρονιά κατετάγη πέμπτος πιανίστας στις ΗΠΑ. Το 1952 άρχισε την ενασχόληση του με τη σύνθεση και από το 1956 ως μαέστρος και συνθέτης.

 Καριέρα 
Η καλλιτεχνική και συνθετική του δραστηριότητα καλύπτει όλους τους τομείς της μουσικής, στο θέατρο, τον κινηματογράφο, το ραδιόφωνο και την τηλεόραση. Έχει συνεργαστεί με πληθώρα κορυφαίων τραγουδιστών, πολλούς από τους οποίους ανέδειξε με τα τραγούδια του. Ασχολήθηκε επίσης με τη σύνθεση μουσικής για ταινίες και θεατρικές παραστάσεις, έχοντας στο ενεργητικό του 104 ταινίες και 70 παραστάσεις. Έγραψε επίσης τη μουσική και τα τραγούδια για την τηλεοπτική σειρά Τα παιδιά της Νιόβης. Έχει διευθύνει πολλές από τις μεγαλύτερες ορχήστρες στον κόσμο, σε έργα του και διακρίθηκε αφενός για τη θεατρική του προσφορά στο Παρίσι το 1958, και για την κινηματογραφική του στο Εδιμβούργο και τις ΗΠΑ το 1964 και 1965 αντίστοιχα. Αυτών ακολούθησαν πάμπολλες διακρίσεις ελληνικές και ξένες.

Ο Μίμης Πλέσσας υπήρξε ο παραγωγός της ιστορικής ραδιοφωνικής εκπομπής του ΕΙΡ, Σε 30 δευτερόλεπτα, που ήταν μια εκπομπή βράβευσης γνώσεων με διάφορα δώρα (ραδιόφωνα και βιβλία), στη δεκαετία του 1960 - 1970. 

Το μουσικό άλμπουμ Ο Δρόμος, που κυκλοφόρησε στην Ελλάδα το 1969 από την Lyra, σε μουσική δική του και στίχους του Λευτέρη Παπαδόπουλου  υπήρξε ο πιο εμπορικός δίσκος βινυλίου στην Ελλάδα, με πάνω από 1.000.000 πωλήσεις. Ο Δρόμος έχει ως κύριο ερμηνευτή το Γιάννη Πουλόπουλο, ενώ συμμετέχουν, επίσης, η Ρένα Κουμιώτη και η Πόπη Αστεριάδη.

Συμμετείχε σε πλείστες διεθνείς και ελληνικές επιτροπές κρίσης καλλιτεχνικών γεγονότων. Ήταν μέλος της Ελληνικής Εταιρίας Θεατρικών Συγγραφέων, της Εταιρίας Μουσικοσυνθετών Στιχουργών Ελλάδος, της ΕΡΓΗΜ (σύγχρονης μουσικής) και πολλών άλλων καλλιτεχνικών συλλόγων. Από τις 4 Ιανουαρίου 1986 έως τις 20 Ιουλίου 1988 ήταν συμπαρουσιαστής μαζί με τον Κώστα Φέρρη και τον Βασίλη Τσιβιλίκα της εκπομπής της ΕΡΤ, Το Καλλιτεχνικό καφενείο, όπου καλούνταν διάφορες προσωπικότητες του καλλιτεχνικού και κοινωνικού χώρου και μοιράζονταν ιστορίες από το πώς ξεκίνησαν και την ζωή τους γενικότερα. Ο Μίμης Πλέσσας με το άριστο παίξιμο του πιάνου συνόδευε συνήθως τους τραγουδιστές που ψυχαγωγούσαν τον καφενέ. Αυτή η εκπομπή είχε ιδιαίτερη επιτυχία.

Το 2010 αναγορεύθηκε επίτιμος διδάκτωρ του Τμήματος Χημείας του Πανεπιστημίου Πατρών ενώ είναι διδάκτωρ Χημείας του Πανεπιστημίου Κορνέλ των ΗΠΑ.

Το 2016 ο Μίμης Πλέσσας, με αφορμή την επέτειο 50 χρόνων από την εμφάνισή του στην δισκογραφία με τον δίσκο Ραντεβού στον αέρα για την ομώνυμη ταινία του Γιάννη Δαλιανίδη, παρουσίασε το τελευταίο πλήρες έργο του Διάφανος σταυρός με ερμηνευτή τον Θάνο Ολύμπιο. Ο δίσκος τους έγινε πλατινένιος.

Προσωπική ζωή και θάνατος
Ομιλούσε αγγλικά και γαλλικά και ήταν μόνιμος κάτοικος Καλλιτεχνούπολης Αττικής.

Ο Μίμης Πλέσσας είχε κάνει τρεις γάμους. Ο πρώτος με την Κλειώ Μουζίνα ενώ ήταν ακόμα φαντάρος, ο δεύτερος με την Τζέλλα Πλέσσα με την οποία απέκτησε ένα γιο, τον μουσικοσυνθέτη Αντώνη ΠλέσσαΑντώνης Πλέσσας - Ελληνική Δισκογραφία, και ο τρίτος με την δημοσιογράφο Λουκίλα Καρρέρ με την οποία απέκτησε μια κόρη, την Ελεάνα.

Απεβίωσε πλήρης ημερών στις 4 Οκτωβρίου 2024, μία εβδομάδα πριν γίνει 100 ετών. Η πολιτική κηδεία του τελέστηκε στις 9 Οκτωβρίου στο Πρώτο Νεκροταφείο Αθηνών. Κατόπιν, η σορός του αποτεφρώθηκε.

 Διακρίσεις 
Ο Μίμης Πλέσσας είχε τιμηθεί τόσο στην Ελλάδα, όσο και στο εξωτερικό. Συνολικά είχε λάβει έξι διακρίσεις στην Ελλάδα (Αθήνα και Θεσσαλονίκη 1959, 1963, 1964 και 1967) και επτά διεθνείς διακρίσεις (Βαρκελώνη το 1960, Βαρσοβία το 1962, Βέλγιο το 1963, Ιταλία (Άλτο Μόντε) 1964, ΗΠΑ το 1965, Παρίσι το 1968 και Τόκιο το 1970). Είχε λάβει, επίσης, τόσο χρυσούς όσο και πλατινένιους δίσκους. Ενδεικτικά αναφέρονται:
 1951: Λαμβάνει το πρώτο βραβείο μουσικής του πανεπιστημίου της Μινεσότα.
 1952: Ανακηρύσσεται πέμπτος πιανίστας στις ΗΠΑ.
 2000: Τιμάται για την πενηντάχρονη προσφορά του στην ελληνική μουσική και τον πολιτισμό από το Δήμο της Αθήνας με την απονομή του "Χρυσού Μεταλλίου της πόλης" σε μια μεγάλη συμφωνική συναυλία στο Μέγαρο Μουσικής Αθηνών.
 2001: Απονομή του 60px Χρυσού Σταυρού του Τάγματος του Φοίνικος για την προσφορά του στον πολιτισμό, από τον Πρόεδρο της Δημοκρατίας.
 2002: Τιμάται για τα 50 χρόνια του στην ελληνική μουσική σκηνή στο Ωδείο Ηρώδου του Αττικού από το Υπουργείου Πολιτισμού.
 2004: Τιμάται ως ο «Άνθρωπος της Χρονιάς» από τον υπουργό Πολιτισμού στην τελετή των προσωπικοτήτων για την προσφορά του στον παγκόσμιο πολιτισμό.
 2006: Βραβεύεται από την Ακαδημία Προσωπικοτήτων για τη συνολική προσφορά του στον πολιτισμό.
 2008: Τιμάται με τον Σταυρό του Αγίου Ανδρέου του Πρωτοκλήτου από τον Οικουμενικό Πατριάρχη, στο πλαίσιο των εορταστικών εκδηλώσεων του Οικουμενικού Πατριαρχείου για την Κυριακή της Ορθοδοξίας. 
 2024: Απονομή του 60px  του Τάγματος της Τιμής για την προσφορά του στον πολιτισμό, από την Πρόεδρο της Δημοκρατίας.

Συνεργασία του Μίμη Πλέσσα με το παιδικό συγκρότημα Ζουζούνια
Στις αρχές του έτους 2002 ο Πλέσσας ξεκίνησε να συνεργάζεται με το παιδικό συγκρότημα Ζουζούνια και μ' αυτό έβγαλε τα ακόλουθα CD:

 2002 - Τα Ζουζούνια τραγουδάνε για τα χρώματα
 2003 - Μιλάμε για τους αριθμούς
 2004 - Τα Ζουζούνια τραγουδάνε για τα σχήματα
 2006 - Η Χιονάτη και οι επτά νάνοι (Μουσικό παραμύθι)
 2007 - Let' s talk about numbers
 2009 - Μπάλα μπάλαΕκτός απ' το τραγούδι Speedy Gonzalles το οποίο είναι παραδοσιακό τραγούδι του Μεξικού.
 2010 - Η Κοκκινοσκουφίτσα (Μουσικό παραμύθι)
 2010 - Η Ωραία Κοιμωμένη (Μουσικό παραμύθι)
 2011 - Η Μαγική Φλογέρα (Μουσικό παραμύθι)

Επίσης συνέθεσε τα τραγούδια Πιμπόγιο και 1 2 3 χορεύουμε ροκ του CD Χορέψτε όλοι Bamba το οποίο κυκλοφόρησε στις 2 Φεβρουαρίου του 2010. Οι στίχοι όλων των τραγουδιών τα οποία έκανε με τα Ζουζούνια ανήκουν στο στιχουργό Λευτέρη Παπαδόπουλο.

 Δισκογραφία 
 Έτος  Δίσκος  Λοιπές πληροφορίες1959Πάρε τώρα αγάπη μουΕλίζα Μαρέλλι
Δίσκος 45 στροφών1962 Νόμος 4000Κινηματογράφος1963Η ψεύτρα1965 Ραντεβού στον αέραΜία τρελή τρελή οικογένεια6 τραγούδια του Μίμη Πλέσσα & 6 Λαϊκά1966 12 τραγούδια του Μίμη ΠλέσσαΧάντρεςΤο χώμα βάφτηκε κόκκινοΚινηματογράφος1967 Μια κυρία στα μπουζούκιαΟι θαλασσιές οι χάντρεςΟι σφαίρες δεν γυρίζουν πίσωΓιάννης Πουλόπουλος 2ΔίσκοςΝάνα ΜούσχουρηGreece goes modernΠαλιές μελωδίες σε χορευτικό ρυθμό1968Η γειτονιά μουΓοργόνες και μάγκεςΚινηματογράφοςΓιάννης Πουλόπουλος 3Δίσκος1969Ο δρόμοςΤραγούδια του ήλιουΧριστούγεννα από όλον τον κόσμο1970Το Ωροσκόπιο της αγάπηςΜέρες του καλοκαιριούΓιάννης Πουλόπουλος 4Μαζί με τον Στράτο1971Η γειτονιά μου, λαϊκή σουίτα bouzoukiΖει;Το πανόραμαΤο κοροϊδάκι της πριγκηπέσσαςΚινηματογράφοςΜια αγάπηΑυτή είναι η ΕλλάδαΔίσκοςΚρυφακούοντας μπουζούκι1972Καημοί της αυλήςΞανθίππη ΚαραθανάσηΔίσκοςΜίμης Πλέσσας 88Σερενάτα αγάπη μου1973Για μια σταγόνα αλάτιΘάλασσα πικροθάλασσα1974Αγόρι μουΕκείνη τη νύχταΛουκιανού Νεκρικοί διάλογοιΜίλα μου για την λευτεριάΠαράστασηΣταθμός 0Τα δώδεκα του ΣτράτουΤα μόρτικαΑν η αγάπη1975Αγάπησα κι αμάρτησα1976ΟυτοπίαΔίσκοςΠάλι μαζί μαςΠανόραμα1977Χαμένα χρόνιαΈνα κι έναΠες μουΔίσκοςΤα ωραιότερα τραγούδια της1978Ρένα ΚουμιώτηΡεμπέτικα και θαλασσινά1979Στο πιάνοΛουκιανού ΔιάλογοιΤο δάκρυ μας σταλιά σταλιάGreat films themesΚινηματογράφος1980Τραγούδια της γειτονιάςΔίσκος1981Το κουαρτέτο του Μίμη Πλέσσα40 χρόνια Jazz No.140 χρόνια Jazz No.21982Ο μάγος του ΟΖ1983Η άλλη όψηΔίσκοςΤα τραγούδια της μοναξιάς1984Τα λαϊκά του καημού και της αγάπης13 ΑφιερώματαGreek Music Of M.PlessasΤα πρώτα μου τραγούδια [1959-1964]1985Μίμης Πλέσσας τι να πρωτοθυμηθώΟρφέας και ΕυριδίκηΤα πιο όμορφα τραγούδια μου στην ΜΙΝΟΣ Νο.1ΔίσκοςΑπό το τανγκό στο shakeΑυστηρά προσωπικόΠλέσσας: Τραγούδια Ελληνικού ΚινηματογράφουΚινηματογράφοςΓια το θέατροΑπό Ανατολή σε ΔύσηΣτα μεσαία κύματαΔίσκοςΤο κουαρτέτο του Μίμη πλέσσα και 6 σολίστες1986Στα μεγάλα ταξίδιαΛεονόραΚαι πως αλλιώςΔίσκοςΓια τους φίλους μου1988Η μαγεία των πλήκτρωνΔίσκοςΑστραπόγιαννοςΚινηματογράφοςΚάτι να καίειΜερικοί το προτιμούν κρύοΤο χώμα βάφτηκε κόκκινοΧτυποκάρδια στο θρανίο1989Μια ζωή τραγούδιαΔίσκος1990Η μαγεία της απλότητας1991Η ΠαριζιάναΚινηματογράφοςΟρατότης μηδέν1992Η Μαρινέλλα τραγουδά Μίμη ΠλέσσαΔίσκοςΞαφνικάΚάθε φορά που γελάει ένα παιδί1993Ρένα ΒλαχοπούλουΔίσκοςΣινεμά ο δικός μας παράδεισοςΚινηματογράφοςΗ βασίλισσα της νύχταςΔίσκος1995Στο δρόμο του Μίμη Πλέσσα1996Του έρωτα και της αγάπηςΣτιγμές θεάτρου1998Αιγαίου φωςΔίσκοςΩδή και Τερψιχόρη1999Ζευς2012Anthology - Sonia Theodoridou2016Διάφανος ΣταυρόςΔίσκος

 Παραπομπές 

 Πηγές 
 Μίμης Πλέσσας 
 Ιάσων Τριανταφυλλίδης, Στο τέλος μιλάει το πανί, εκδ. Άμμος, Αθήνα, 1997, σελ. 268-277.

 Εξωτερικοί σύνδεσμοι 
 Βιογραφικό του Μίμη Πλέσσα
 Ο δρόμος του Μίμη Πλέσσα ήταν στρωμένος με μελωδίες: Οι αξέχαστες επιτυχίες και οι ξεχωριστές συνεργασίες
 Μίμης Πλέσσας (1924 - 2024): «Αυτή είναι η ζωή μου», Γιάννης Πανταζόπουλος, LiFO






Κατηγορία:Έλληνες συνθέτες
Κατηγορία:Έλληνες τραγουδοποιοί
Κατηγορία:Έλληνες συνθέτες μουσικής ταινιών
Κατηγορία:Βραβευμένοι με Αρίων